Автомагистраль Қарҭ-Сенаки-Леселиӡе цыҧҵәахак аҿы аус зуа ауааҧсыра аџьаусҧса рзацҵара аҳәарала акциа мҩаҧыргоит. Ауаа 30 наӡынала аулафахәы аизырҳара иаҳәоит.
Акциа алахәылацәа ишырҳәаз ала, ирацәаны аус руеит, аха ироуа зынӡаск имаҷуп. Дара ражәақәа рыла, афатә рхала иаархәоит, рымҩақьырагьы рхала иршәоит, ирзаанхо аҧарала рҭаацәарақәа рызныҟәыргом.
Аусзуҩцәа ишырҳәаз ала, рыҳәара нагӡахаанӡа аусура иалагом.
Hunan Roads and Bridges Construction Group ахаҭарнакцәа апроблема аӡбаразы мчыбжьык аҿҳәара иаҳәеит.